Document ID: /roh_data/filtered/fineweb-2-filterrobots_roh.jsonl.gz/27767

- La procura publica federala ha accusà in anteriur manader da ressort dal secretariat statal per economia.
- Il medem plant vala per trais interprendiders tar il Tribunal penal federal.
- A las persunas vegn rinfatschà corrupziun activa respectivamain passiva tar la surdada da tschients d'incumbensas dal SECO a firmas externas.
En total vai per incumbensas en la valita da radund 99 milliuns francs.
Il manader da ressort duai avair sa laschà corrumper durant radund 10 onns.
Quai cun prender encunter passa 1,7 milliuns francs.
A la glisch è l'affera gia vegnida il 2014 entras in artitgel da la gasetta «Tagesanzeiger» en collavuraziun cun «Bund». Anc en il decurs dal medem onn ha il SECO anc inoltrà plant envers l'anteriur manader dal ressort ed envers nunenconuschent.
RR novitads 11:00